《读白乐天集》
宋代·释智圆

李杜之为诗，句亦模山水。
钱郎之为诗，旨类图神鬼。
讽刺义不明，风雅犹不委。
于铄白乐天，屈起冠唐贤。
下视十九章，上踵三百篇。
句句归劝诫，首首成规箴。
謇谔贺雨诗，激切秦中吟。
乐府五十章，谲谏何幽深。
美哉诗人作，展矣君子心。
岂顾铄金口，志遏乱雅音。
龊龊无识徒，鄙之元白体。
良玉为碔砆，人参呼荠苨。
须知百世下，自有知音者。
所以长庆集，于今满朝野。

作者简介：释智圆（976～1022）,字无外,自号中庸子,或称潜夫,俗家姓徐,钱塘（今浙江杭州）人，宋初天台宗山外派重要的诗文僧。他隐居西湖孤山多年而卒，后人因称其为“孤山法师”。释智圆虽为佛徒，但颇爱好儒学，喜为诗文，是唐中叶至宋初儒释道三家学说相互渗透的时代潮流下，致力于儒释相通的学 。